Koaala nimetus pärineb aborigeenidelt ja tähendab "ei joo", kuivõrd  90 protsenti vedelikust saab koaala kätte eukalüptilehtedest. Lisavett vajab ta vaid siis, kui lehtedes ei leidu piisavalt vett, näiteks põuahooajal. Koaala teab ise ka, et kõige turvalisem on puu otsast mitte alla turnida - erilist ohtu kujutavad hulkuvad koerad, dingod või rebased, aga ka kassid, kes kaitsetule vudijale kohe otsa peale teevad. Samas koaalad vahel ikka liiguvad, otsides uut elukohta või paarilist - ja jäävad nt teed ületades lihtsasti auto alla (sellest hoiatussildid kiirteedel, umbes nagu  meil põtradega - "koaala teeületuskoht!").